CELEX: 32012R0726
Language: et
Date: 2012-08-06 00:00:00
Title: Komisjoni rakendusmäärus (EL) nr 726/2012, 6. august 2012 , teatavate kaupade klassifitseerimise kohta kombineeritud nomenklatuuris

10.8.2012   
            
            
               ET
            
            
               Euroopa Liidu Teataja
            
            
               L 213/3
            
         KOMISJONI RAKENDUSMÄÄRUS (EL) nr 726/2012,
   6. august 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. august 2012
      
         
            Komisjoni nimel presidendi eest
         
         
            asepresident
         
         Antonio TAJANI
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Elektrooniline seade (nn lifti appikutse/kaugseire) korpuses mõõtmetega ligikaudu 28 × 22 × 9 cm liftišahti paigaldamiseks.
                  Eri välisanduritelt teavet koguvat seadet kasutatakse lifti töö kontrollimiseks ning selliste häirete avastamiseks, mis on seotud näiteks lifti liikuma hakkamise ja peatumisega, uste avanemise ja sulgumisega, lifti nivelleerimisega, veomootori, pidurite ning liftikabiini valgustusega. Seade kontrollib ja töötleb kogutud teavet ning edastab selle modemi kaudu hoolduskeskusele.
                  Pärast tollile esitamist ja modemi paigaldamist on seadme abil võimalik pidada kahepoolset kõnesidet liftikabiini ja hoolduskeskuse vahel, kasutades selleks liftikabiini paigaldatud mikrofoni ja valjuhääldit.
               
               
                  9031 90 85
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 90 märkusega 2b ning CN-koodide 9031, 9031 90 ja 9031 90 85 sõnastusega.
                  Kuna seade ei sisalda modemit ega muud sidevahendit, ei või seda klassifitseerida juhtmega kommunikatsioonivõrgu seadmena rubriiki 8517.
                  Kuna seade ei tekita heli- ega visuaalsignaale, ei või seda klassifitseerida elektrilise heli- ja visuaalsignalisatsiooniseadmena rubriiki 8531.
                  Seade jälgib ja kontrollib lifti tööd ning töötleb saadud andmeid. Seade ei sisalda sensoreid, kus tekivad töötlemiseks edastatavad signaalid. Seade ise neid signaale ei esita. Seepärast käsitatakse seadet kontrollinstrumendi osana. Seega ei või seadet klassifitseerida mittekompleksse seadmena rubriiki 9031.
                  Seepärast tuleb seade klassifitseerida mujal grupis 90 nimetamata kontrollinstrumendi või -seadme osana CN-koodi 9031 90 85 alla.